Kruispaaie – Ciska Olivier – In die gedagtes van 'n skrywer
2020 in oënskou
Dit was my Instagram post gisteroggend. Met die vraag, hoe lyk 2020 vir jou in oënskou op die vooraand van 2021?
Myne. 🙂 Wat 'n jaar. En alles het so rustig en normaal begin by ons werk langs die Erongo berge. Soos ek hier sit en skryf voel ek gelukkig. Ja die jaar was lank en vol ontberings, maar dit was ook goed. (Daarom dink ek ook die gekleurde toiletpapier wat ons in Parys gesien het is 'n goeie pun om 2020 te beskryf.)
Jy gaan dalk stry, maar moet my nie verkeerd verstaan nie. Ek kan aan al die negatief vasklou, maar vir wat? Wat gaan dit my in die sak bring? Ek kies om die goeie te onthou in 'n jaar wat vir almal verandering gebring het. Selfs al het dit só gelyk:
Continue reading 2020 in oënskou
Posted on December 29, 2020 Tags 2020, Kruispaaie, veranderingLeave a comment on 2020 in oënskou
2018 … was dit maar net een jaar?
Dit voel asof hier baie meer dae in hierdie volgepakte jaar was. 2018 was voorwaar tjok en blok vol oppe en affe. Hoogtepunte en laagtepunte. Goeie dinge, amazing dinge, ongelooflike dinge … maar ook minder positiewe oomblikke …
2018 was vir my 'n jaar van verandering. My pad het baie skielik, baie vinnig en baie groot verander. Continue reading
Posted on December 28, 2018 Tags 2018, boer, Ciska Olivier, Herinneringe, Kruispaaie, plaas, Romanza, tyd, UV lights, verandering, WaagmoedLeave a comment on
Elke nou en dan kom daar subtiele veranderings in jou lewe en dan is daar die tye wat daar werklike groot veranderings kom. Ek staan reeds in die middel van so groot verandering …
Continue reading Winde van verandering
Posted on September 4, 2018 October 25, 2018 Tags 2018, Kruispaaie, maansverduistering, plaas, tyd, verandering, WaagmoedLeave a comment on Winde van verandering
Tyd het hierdie vreemde manier. Dit het die gawe om op jou af te sluip en dan voor jy jou kom kry, het dit soos 'n kind wat wil stout wees verby jou geglip. Meesal ongesiens en voor jy jou oë uitvee is die tyd verby. Tyd vir dink. Tyd vir skryf. Tyd vir beplan. Tyd vir werk. Tyd vir pret.
"Waar gaan die tyd dan heen?!" wil jy geskok weet.
Dis die misterie van tyd. Jy dink nog jy het tyd en dan het jy dit nie meer nie. Die dat daar soveel navorsing en stories gemaak word rondom tyd. Die teorie van tyd. Tydreise. Tydgleuwe en wat nog als. Continue reading Tyd
Posted on August 24, 2018 October 25, 2018 Tags Kruispaaie, stories, tyd1 Comment on Tyd
Elke nou en dan kom elkeen van ons by 'n kruispad te staan en moet ons besluit watter kant toe. Dikwels kan ons net reguit aanhou, maar daar is die T-aansluitings wat ongetwyfeld gaan opduik. Om 'n besluit te neem wat jou of iemand anders se lewe gaan verander of soms selfs teen jou persoonlikheid inspreek, is nie altyd maklik nie … en tog is dit noodsaaklik. Soms neem jy daardie meer waaghalsige afdraai en is die ervaring bevrydend. Ander kere wens jy dat jy die veiliger roete, die meer bekende roete gevolg het.
So leer ons en so groei ons. Wie is dan nou ook op di e aarde om 'veilig' te lewe. 'n Interessante woord in vandag se lewe en tog ook 'n noodsaaklike een. Wie nie waag nie, sal nie wen nie. So is dit met elke keuse en soms lei albei paaie na dieselfde uiteinde. Dit is wat ons daaruit leer wat ons volgende roete gaan bepaal.